Viborger Samler, 1841-07-08
Kjøbenhavn. Nylig læste man i den Frisindede, en Artikel, underskrevet flere Beboere af Lyngby og Omegn, hvori der doleredes over, " at det i den senere Tid ikke just sjeldent har truffet sig, at Beboerne i Lyngbye og Omegn ere, deels ved den civile, deels ved den geistlige Øvrigheds Tilskyndelse, blevne indirecte beskattede, idet der nemlig er udstædt Jndbydelser til at yde Pengebidrag til festlige Arrangements til Kongehusets Modtagelse" s.; hvilken Anke nærmest var foranlediget ved, at Lyngby og Omegns Beboere nu atter i disse Dage ved Indbydelse af Dhrr. Pastorer i Lyngby, Gjentofte og Søllerød opfordres til at sammenskyde en Capital, som kunde anvendes deels til en festlig Modtagelse af Hs. kgl. Høihed Kronprindsen. med høie Gemalinde, ved deres Ankomst til Sorgenfri, deels til derved at grundlægge et Fond til at danne et UdstyrsLegat for en fattig stikkelig Pige. Det er i denne Anledning, at Redacteuren af "den Frisindede, C. M. Rosenhoff, igjennem Kjøbenhavns Politikammer er bleven reqvireret tilsagt til Møde den 21de Juni ved nordre Birks Politiret, for at afgive Forklaring, da Stedets Politimester, Birkedommer Assessor Normann, med Bestemthed vidste, at der kun een Gang før, nemlig da Deres Majestæter Kongen og Dronningen første Gang efter Thronbestigelsen forlagde Residentsen til Sorgenfri, har været udstædt nogen saadan Jndbydelse af den civile eller geistlige Øvrighed, saa at der følgelig, saafremt den anonyme Forfatters om meldte Artikel forholdt sig rigtig, maatte være begaaet et grovt Falsum, som det maatte interessere det Offentlige at faae opdaget." Da Stævningsmændenes Paategning indeholdt: at Redacteuren af den Frisindede, C. M. Rosenhoff, (der senere oplystes ikke at være nogen Anden end Hr. Claudius Rosenhoffs Hustru,) var afgaaet ved Døden, blev Udgiveren, Hr. Claudius Rosenhoff, indkaldt for Politiretten, men Forhøret udsat, da han yttrede: "at Artiklen er tilstillet hans afdøde Hustru anonymt, og at hans Sindstemning paa Grund af hendes Død, var saa nedtrykt, at han ikke for Øieblikket kunde afgive noget yderligere Svar." Sidstafvigte Mandag continueredes Forhøret; i dette forklarede Hr. Claudius Rosenhoff under EdsTilbud, at han ikke vidste, fra hvem den omhandlede Artikel var hændekommet Redactionen eller Udgiveren og ei heller af hvem den var skreven eller conciperet, ligesom han ei heller havde nogen grundet Formodning om, at hvem den er Redactionen eller Udgiveren tilstillet, eller af hvem den er skrevet eller conciperet, i hvilken Henseende han dog bad bemærket, at han selv, efter Anmodning af sin Hustrue som daværende Redactrice, havde skrevet Artiklen af til Brug for Trykkeriet. Om Afskriften var ligelydende med Originalen kunde han ikke med Bestemthed sige, da det nok var muligt, at han havde modificeret og forandret Artiklen paa enkelte Steder, men i det Væsentlige havde Afskriften været overeensstemmende med Originalen, i hvilken Henseende han dog paa given Anledning tilføiede, at forsaavidt Spørgsmaalet var om, hvorvidt der i Originalen, saaledes som i Afskriften havde været yttret, at de omtalte formeentlige inddirecte Beskatninger i den senere Tid ikke just sjeldent havde fundet Sted, kunde han ikke erindre, om dette Punct havde staaet paa samme Maade i Originalen. Han bekræftede derpaa, efterat det Protocollen Tilførte var blevet oplæst og han forberedet efter Loven, sin afgivne Forklarings Rigtighed med Lovens Ed. (Da.)